Tratatul de pace nu a stabilit nimic privitor la războiul comercial dintre Anglia și Franța în Indiile de Vest, Africa și India, astfel încât el nu a fost o baza unei păci durabile. În Franța a existat o indignare generală deoarece tratatul de pace era privit, în special din cauza Țărilor de Jos austriece, ca o renunțare inutilă la avantajele ce fuseseră obținute în principal datorită strălucitei strategii a mareșalului Maurice de Saxa. La Paris, a apărut expresia „bête comme la paix” („prost ca pacea”). Cu toate acestea, Pacea de la Aachen a adus stabilitate Italiei. Noile granițe ale teritoriilor și începutul domniei pașnicului Ferdinand al VI-lea al Spaniei a permis clauzelor Păcii de la Aachen să dureze până la izbucnirea Războiul Primei Coaliții în 1792.